Plaasaanval: Man (73) koelbloedig vermoor; honde doodgeskiet | Maroela Media
'n 73-jarige man is dood en sy vrou "erg geruk" nadat die egpaar Vrydagaand op hul plaas op Charl Cilliers in Mpumalanga aangeval is.
Brig. Leonard Hlathi, woordvoerder van die polisie, het die voorval aan Maroela Media bevestig. Hy het die egpaar as Johannes Cornelius en Ilse Jakoba Meyer (69) geïdentifiseer.
Volgens Hlathi het die voorval omstreeks 22:30 plaasgevind. Hy sê die egpaar was glo in hul sitkamer besig om televisie te kyk toe drie gewapende mans hulle aangeval het.
"Die mans het na bewering die huis binnegestorm en aangedring op die sleutels van die kluis," sê hy.
Volgens hom het die verdagtes daarna vir Johannes in die slaapkamer ingedwing en die kluissleutels by hom afgeneem. Die groep het hom daarna doodgeskiet.
"Die verdagtes het na bewering 'n rewolwer en twee jaggewere in die voorval gesteel. Hulle het ook juwele, 'n onbekende bedrag geld, 'n televisie en 'n Ford Ranger-bakkie gesteel," sê hy.
Hlathi sê die mans het kort voor hulle gevlug het ook die egpaar se twee honde doodgeskiet.
Volgens hom is Ilse hardhandig hanteer, maar in 'n stabiele toestand.
Niemand is nog in verband met die voorval in hegtenis geneem nie. Die registrasienommer van die Ford Ranger-bakkie is JKP 436 MP. Die polisie het 'n beroep op enigiemand met meer inligting oor die voorval gedoen om konst. Phasika Motau, die ondersoekbeampte, by 082 053 0306 te kontak.
GAAN ONS NUWE PRESIDENT MENEER RAMAPHOSA IETS DAADWERKLIKS DOEN ON SINNELOSE PLAAS MOORDE TE BEKAMP?
Die gemeenskap van Charl Cilliers is klein, erg geskok en verward oor ons veiligheid.
My innige simpatie aan tannie Ilse, ek bid vir genade en krag.
En so begin 2018 net soos 2017 ge-eindig het. Een plaasaanval na die ander. Roof en moord oral. En die weermag word steeds nie ingespan om te help patroleer nie. Die kommando-stelsel is afgeskaf omdat hulle so effektief was om die boere op die plase te beskerm.
Wat sal Ramaposa hieroor se? Seker niks nie en die grond weggee.Hy het mos nie n woord oor plaasaanvalle gerep nie maar wel oor grondgryp.
Minister Ranaphosa ka U asb spoedig moontlik die wette verander met plaas moorde en alle moorde en inbrake ..weet U gaan dit doen ..ek vetrou U